CELEX: C2007/170/79
Language: sk
Date: 2007-07-21 00:00:00
Title: Vec T-206/07: Žaloba podaná 12. júna 2007 – Foshan Shunde Yongjian Housewares & Hardware/Rada

21.7.2007   
            
            
               SK
            
            
               Úradný vestník Európskej únie
            
            
               C 170/41
            
         Žaloba podaná 12. júna 2007 – Foshan Shunde Yongjian Housewares & Hardware/Rada
   (Vec T-206/07)
   (2007/C 170/79)
   Jazyk konania: francúzština
   Účastníci konania
   
      Žalobca: Foshan Shunde Yongijian Housewares & Hardware Co., Ltd (v zastúpení: J.-F. Bellis, advokát a G. Vallera, barrister)
   
      Žalovaná: Rada Európskej únie
   Návrhy žalobcu
   
               —
            
            
               zrušiť antidumpingové clo uložené žalobkyni nariadením Rady (ES) č. 452/2007 z 23. apríla 2007, ktorým sa ukladá konečné antidumpingové clo a s konečnou platnosťou vyberanie dočasného cla uloženého na dovoz žehliacich dosiek s pôvodom v Čínskej ľudovej republike a na Ukrajine,
            
         
               —
            
            
               zaviazať Radu na náhradu trov konania.
            
         Žalobné dôvody a hlavné tvrdenia
   Dňa 23. apríla 2007 Rada prijala na návrh Komisie nariadenie (ES) č. 452/2007, ktorým sa ukladá konečné antidumpingové clo a s konečnou platnosťou vyberanie dočasného cla uloženého na dovoz žehliacich dosiek s pôvodom v Čínskej ľudovej republike a na Ukrajine (1). Uvedené nariadenie, ktoré je predmetom podanej žaloby, zavádza voči žalobcovi antidumpingové clo.
   Žalobca vo svojej žalobe tvrdí, že konečné clo, ktoré mu bolo uložené, je protiprávne, keďže návrh konečných opatrení podaný Komisiou Rade, na ktorom sa napadnuté nariadenie zakladá, má dva nedostatky.
   Žalobca predovšetkým tvrdí, že návrh predložený Rade Komisiou sa nezakladá na konečných záveroch, ku ktorým komisia dospela, ale na predbežných záveroch. Žalobca tvrdí, že Komisia nesprávne vykladá článok 2 ods. 7 písm. c) nariadenia (ES) č. 384/96 (2) tak, že jej zakazuje počas šetrenia opraviť určenie štatútu podniku podľa tohto ustanovenia. Žalobca tak uvádza, že návrh Komisie o konečných opatreniach má nedostatok spočívajúci v nesprávnom právnom posúdení.
   Žalobca okrem toho tvrdí, že návrh konečných opatrení nespĺňa podstatné formálne náležitosti, keďže bol prijatý za porušenia práva na obhajobu a článku 20 ods. 5 nariadenia č. 384/96. Na podporu tohto žalobného dôvodu žalobca tvrdí, že Komisia svoj návrh predložila Rade ešte pred uplynutím lehoty na predkladanie pripomienok v súvislosti so zmenenými konečnými informáciami, na ktorých je návrh založený.
   
      (1)  Ú. v. EÚ L 109, 2007, s. 12.
   
      (2)  Nariadenie Rady (ES) č. 384/96 z 22. decembra 1995 o ochrane pred dumpingovými dovozmi zkrajín, ktoré nie sú členmi Európskeho spoločenstva (Ú. v. ES L 56, 1996, s. 1; Mim. vyd. 11/010, s. 45), naposledy zmenené a doplnené nariadením (ES) č. 2117/2005 (Ú. v. EÚ L 340, 2005, s. 17).